钦定古今图书集成/方舆汇编/职方典/第1340卷 > 《澄海县志》
## 钦定古今图书集成/方舆汇编/职方典/第1340卷 > 《澄海县志》

水寨　在城北三十里。宋乾道三年建，今废。小江巡检司寨　在苏湾都。宋时立，今废。济川亭　在苏湾都。宋知州赵师建，今废。“来贤驿”　在苏湾都赵师建，今废。小江驿　在苏湾都。宋知州曾噩建，今废。薗头税课局　在南桂都，元置，今废。出米石　在冠陇寨吴氏屋后，出地面二尺许。先时盖小屋于石上，鸡犬不敢至其处。置瓮甓贮米于中，取之不竭。后因琢平其石，地吼如雷，爰索仓米压之，乃止，而米不复出。

水寨城　在苏湾白塔寺。明洪武三年，指挥俞良辅创，今废。

古盐场管勾司　在苏湾小江，元时建，今废。

陆丞相宅　在城南百步之外港口。陆秀夫与陈宜中议不合，安置潮州。秀夫奉母，携妻子居此。今地久成阡陌，土人犹呼“睦厝围。”

皇清康熙二十四年，王楚书访而识之，作《澄海陆丞》。

相《祠祀议》，而故居基址始著。